pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางกำหนดรหัสบัญชีย่อยในการเบิกจ่ายเงินจากคลังเพื่อแก้ไขและฟื้นฟูเศรษฐกิจและสังคมที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019
วันอังคารที่ 21 กรกฎาคม 2563
กรมบัญชีกลางกําหนดรหัสบัญชีย่อยในการเบิกจ่ายเงินจากคลังเพื่อแก้ไขและฟื้นฟูเศรษฐกิจและสังคมที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019
การกําหนดรหัสบัญชีย่อยในการเบิกจ่ายเงินจากคลังครั้งนี้ เพื่อให้รายงานการเงินสามารถแสดงข้อมูลการเบิกจ่ายเงินตามแผนงานหรือโครงการ ซึ่งจะเป็นประโยชน์ในการติดตาม ควบคุม กํากับ ดูแล การเบิกจ่ายเงินจากคลังของหน่วยงานของรัฐที่ได้รับการจัดสรรเงินดังกล่าว
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่ได้เกิดการแพร่ระบาดของโรคติดเชื้อไวรัสโคโรนา 2019 (โควิด-19) ซึ่งเป็นภัยพิบัติสาธารณะที่ส่งผลกระทบอย่างรุนแรงต่อชีวิตและสุขภาพอนามัยของประชาชนและความมั่นคงทางเศรษฐกิจของประเทศ โดยเฉพาะอย่างยิ่งการสร้างความพร้อมทางด้านสาธารณสุขของประเทศเพื่อรองรับวิกฤตการณ์ที่เกิดขึ้น รวมทั้งการเยียวยาประชาชน เกษตรกร และผู้ประกอบการที่ได้รับผลกระทบ ตลอดจนการฟื้นฟูเศรษฐกิจและสังคม ซึ่งการเบิกจ่ายเงินจากคลังเพื่อแก้ไขปัญหาเยียวยา ฟื้นฟูเศรษฐกิจและสังคมที่ได้รับผลกระทบจากโควิด -19 ในปัจจุบัน มีแผนงาน/โครงการจํานวนมาก กรมบัญชีกลางจึงได้กําหนดรหัสบัญชีย่อย เพื่อให้หน่วยงานใช้ในการบันทึกรายการขอเบิกเงินจากคลังในกรณีเบิกเป็นค่าใช้จ่าย โดยให้ใช้ชื่อบัญชีค่าใช้จ่ายช่วยเหลือตามมาตรการของรัฐ รหัสบัญชีแยกประเภท 5107010113 และระบุรหัสบัญชีย่อยตามตารางรหัสบัญชีย่อยในบัญชีแยกประเภทของบัญชีค่าใช้จ่ายช่วยเหลือตามมาตรการของรัฐ รหัสบัญชีแยกประเภท 5107010113 เพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019
“การกําหนดรหัสบัญชีย่อยในการเบิกจ่ายเงินจากคลังครั้งนี้ เพื่อให้รายงานการเงินสามารถแสดงข้อมูลการเบิกจ่ายเงินตามแผนงานหรือโครงการ ซึ่งจะเป็นประโยชน์ในการติดตาม ควบคุม กํากับ ดูแล การเบิกจ่ายเงินจากคลังของหน่วยงานของรัฐที่ได้รับการจัดสรรเงินดังกล่าว และกรมบัญชีกลางมีข้อมูลการใช้จ่ายเงินประกอบการจัดทํารายงานการเงินแผ่นดินเสนอรัฐสภา เพื่อแสดงให้เห็นถึงประสิทธิภาพการใช้จ่ายเงินของหน่วยงาน รวมทั้งรัฐบาลสามารถนําข้อมูลการใช้จ่ายเงินมาพิจารณากําหนดเชิงนโยบายในการบริหารประเทศต่อไป โดยให้มีการจําแนกข้อมูลการใช้จ่ายเงินหรือข้อมูลทางการเงินเพื่อจัดกลุ่มรายการทางการเงินที่มีลักษณะคล้ายคลึงกันไว้ด้วยกันผ่านการระบุรหัสบัญชีย่อย ทั้งนี้ ขอให้หน่วยงานที่ได้รับจัดสรรเงินเพื่อการดังกล่าวประสานกรมบัญชีกลาง (กองบัญชีภาครัฐ) เพื่อดําเนินการผูกความสัมพันธ์รหัสบัญชีย่อยกับรหัสหน่วยงาน เพื่อใช้ในการบันทึกรายการขอเบิกเงินจากคลังต่อไป โดยสามารถดาวน์โหลดตารางรหัสบัญชีย่อยดังกล่าวได้ที่เว็บไซต์กรมบัญชีกลาง www.cgd.go.th” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ประชาชน
วันพฤหัสบดีที่ 7 พฤษภาคม 2563
ประชาชน
มาตรการเพื่อรองรับผลกระทบที่สืบเนื่องจากการแพร่ระบาดของโรคติดต่อเชื้อไวรัสโคโรนา 2019 ด้านการบรรเทาผลกระทบทางเศรษฐกิจสําหรับแต่ละกลุ่มเป้าหมาย
1.สินเชื่อฉุกเฉิน
- ธนาคารออมสิน คลิกอ่านรายละเอียดที่นี่
- ธ.ก.ส.คลิกอ่านรายละเอียดที่นี่
2.หักลดหย่อนเบี้ยประกันสุขภาพเพิ่มขึ้น (กค. ระยะที่ 2) เพิ่มวงเงินลดหย่อนเบื้อประกันสุขภาพ 15,000 บาท เป็น 25,00 บาทคลิกอ่านรายละเอียดที่นี่
3. ลดภาระค่าธรรมเนียม ค่าเช่า ค่าตอบแทนในการให้บริการของส่วนราชการและรัฐวิสาหกิจ (กค. ระยะที่ 2) ยกเว้นค่าเช่าที่ราชพัสดุ 1 ปี ให้กับผู้เช่าประเภทผู้อาศัยและเกษตรกร คลิกอ่านรายละเอียดที่นี่
4.สินเชื้อ Soft Loan วงเงิน 80,000 ล้านบาท อัตราดอกเบื้อ 2% ต่อปี ระยะเวลา 2 ปี (ธ.ออมสิน ระยะที่ 3)คลิกอ่านรายละเอียดที่นี่
5.ยกเว้นภาษีเงินได้บุคคลธรรมดา ภาษีเงินได้นิติบุคคล VAT อากรแสตมป์ และค่าธรรมเนียม เพื่อสนับสนุนการปรับโครงสร้างหนี้ (กค. ระยะที่ 2) คลิกอ่านรายละเอียดที่นี่
6.ยกเว้น VAT นําเข้ายา เวชภัณฑ์ เครื่องมือแพทย์ต้าน COVID-19 อยู่ในกระบวนการให้มีผลใช้บังคับ (กค. ระยะที่ 2) คลิกอ่านรายละเอียดที่นี่
7.เสริมความรู้ (กค. ระยะที่ 2) จัดฝึกอบรม เพิ่มทักษะอาชีพ จัดทํา CSR รวมถึงนักศึกษาที่ยังหางานไม่ได้ และขยายฝึกอบรมผ่านภาคีเครือข่าย (ชะลอมาตรการ) คลิกอ่านรายละเอียดที่นี่
8.พ.ร.ฎ. กําหนดจํานวนเงินฝากที่ได้รับการคุ้มครองเป็นการทั่วไป พ.ศ. ...........(กค. ระยะที่ 3)คลิกอ่านรายละเอียดที่นี่
9.ปรับลดอัตราเงินนําส่งจากสถาบันการเงินเป็นการชั่วคราว (กค. ระยะที่ 3) คลิกอ่านรายละเอียดที่นี่
10.เลื่อนการเสียภาษีเงินได้บุคคลธรรมดา (กค. ระยะที่ 2) เลื่อนกําหนดการยื่นแบบและชําระภาษีออกไปเป็นเดือนสิงหาคม 2563 คลิกอ่านรายละเอียดที่นี่
11.สนง.ธนานุเคราะห์รับจํานําดอกเบี้ยต่ํา วงเงินรวม 2,000 ล้านบาท คิดดอกเบี้ยจากประชาชนในอัตราไม่เกิน 0,125% (กค. ระยะที่ 2) คลิกอ่านรายละเอียดที่นี่
12.สร้างความเชื่อมั่นในระบบตลาดทุน เพิ่มวงเงินกองทุน SSF 2 แสนบาท เป็น 4 แสนบาท (กค. ระยะที่ 1)คลิกอ่านรายละเอียดที่นี่
13.สินเชื่อดอกเบี้ยต่ํา ผู้ประกอบอาชีพอิสระ อัตราคงที่ไม่เกิน 0.10% /เดือน ผู้มีรายได้ประจํา อัตราคงที่ไม่เกิน 0.35%/เดือน (กค. ระยะที่ 2) คลิกอ่านรายละเอียดที่นี่
รัฐบาลไทย-ข่าวทำเนียบรัฐบาล-รัฐมนตรี อุตตมฯ ร่วมพิธีทำบุญตักบาตรเนื่องในโอกาสวันขึ้นปีใหม่ พุทธศักราช 2562
วันพฤหัสบดีที่ 3 มกราคม 2562
รัฐมนตรี อุตตมฯ ร่วมพิธีทําบุญตักบาตรเนื่องในโอกาสวันขึ้นปีใหม่ พุทธศักราช 2562
นายอุตตม สาวนายน รัฐมนตรีว่าการกระทรวงอุตสาหกรรม ร่วมทําบุญตักบาตรเนื่องในโอกาสวันขึ้นปีใหม่ พุทธศักราช 2562  ณ ตึกสันติไมตรี ทําเนียบรัฐบาล
เมื่อวันที่ 2 มกราคม 2562 นายอุตตม สาวนายน รัฐมนตรีว่าการกระทรวงอุตสาหกรรม ภริยา พร้อมด้วยนายสมชาย หาญหิรัญ รัฐมนตรีช่วยว่าการกระทรวงอุตสาหกรรม ภริยา และคณะรัฐมนตรี ร่วมทําบุญตักบาตรเนื่องในโอกาสวันขึ้นปีใหม่ พุทธศักราช 2562 โดยมีพลเอกประยุทธ์ จันทร์โอชา นายกรัฐมนตรีเป็นประธาน ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-​รัฐมนตรีช่วยฯ สมชาย เป็นประธานเปิดงานสัมมนา เนื่องในวันรับรองระบบงานโลก เพื่อพัฒนาโครงสร้างพื้นฐานในการแข่งขันของสินค้าและบริการและสร้างความปลอดภัย
วันศุกร์ที่ 22 มิถุนายน 2561
​รัฐมนตรีช่วยฯ สมชาย เป็นประธานเปิดงานสัมมนา เนื่องในวันรับรองระบบงานโลก เพื่อพัฒนาโครงสร้างพื้นฐานในการแข่งขันของสินค้าและบริการและสร้างความปลอดภัย
รัฐมนตรีช่วยว่าการกระทรวงอุตสาหกรรม เป็นประธานเปิดงานการสัมมนาเชิงวิชาการ เนื่องในวันรับรองระบบงานโลก (World Accreditation Day) ณ โรงแรม เดอะ เบอร์เคลีย์ ประตูน้ํา กรุงเทพฯ
วันนี้ (22 มิ.ย. 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานการสัมมนาเชิงวิชาการ เนื่องในวันรับรองระบบงานโลก (World Accreditation Day) ซึ่งจัดโดย สํานักงานมาตรฐานผลิตภัณฑ์อุตสาหกรรม (สมอ.) ร่วมกับ กรมวิทยาศาสตร์การแพทย์ กรมวิทยาศาสตร์บริการ และสํานักงานมาตรฐานสินค้าเกษตรและอาหารแห่งชาติ โดยมี นางสาวนิสากร จึงเจริญธรรม รองปลัดกระทรวงอุตสาหกรรม นายอภิจิณ โชติกเสถียร รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม พร้อมด้วยคณะผู้บริหารผู้จัดงานและผู้เข้าร่วมสัมมนา ให้การต้อนรับ ณ โรงแรม เดอะ เบอร์เคลีย์ ประตูน้ํา กรุงเทพฯ
รัฐมนตรีช่วยฯ ก.อุตสาหกรรม กล่าวว่า บทบาทสําคัญของการรับรองระบบมาตรฐาน ในปัจจุบันมีความสําคัญและความจําเป็นอย่างมาก เพราะนอกจากจะเป็นระบบมาตรฐานของตัวผลิตภัณฑ์นั้นๆแล้ว ในส่วนของการส่งออก มาตรฐานระบบโลกก็เป็นตัวชี้วัดว่า ผลิตภัณฑ์ของเรานั้นได้มาตรฐานเพียงพอสําหรับการแข่งขันในระดับโลกได้หรือไม่ การรับรองระบบงานและผลิตภัณฑ์ที่มีมาตรฐาน ทั้งในส่วนของผลิตภัณฑ์ ขั้นตอนในการผลิต ล้วนแต่เป็นการเพิ่มความมั่นใจและความปลอดภัยต่อประชาชนผู้บริโภค เพราะประชาชนจะไม่สามารถทราบได้เลยว่า ผลิตภัณฑ์เหล่านั้นมีความปลอดภัยมากน้อยเพียงใด ดังนั้น ผู้ผลิตซึ่งเป็นผู้ทราบดีว่าขั้นตอนในการผลิตหรือผลิตภัณฑ์นั้นมีความปลอดภัยและน่าเชื่อมากน้อยเพียงใด จึงจําเป็นต้องรายงานความจริงและมีความซื่อสัตย์ต่อผู้บริโภคและประชาชน
วันรับรองระบบโลก เป็นความตกลงร่วมกันรับรองระบบงานขององค์การระหว่างประเทศว่าด้วยการรับรองระบบงาน (IFA) และองค์การระหว่างประเทศว่าด้วยการประสานงานการรับรองระบบงานห้องปฏิบัติการ (ILAC) กําหนดให้วันที่ 9 มิถุนายน ของทุกปีเป็นวัน "การรับรองระบบงานโลก (World Accreditation Day) โดยขอความร่วมมือประเทศสมาชิกช่วยรณรงค์และส่งเสริมกิจกรรมด้านการรับรองระบบงาน สมอ.ในฐานะผู้แทนประเทศไทยเป็นหน่วยงานรับรอง และตรวจสอบห้องปฏิบัติการของไทย ผู้ดูแลด้านการรับรองระบบ การส่งเสริมผลิตภาพและนวัตกรรมเป็นการเฉพาะ เพื่อให้เกิดเอกภาพในมาตรฐานและนวัตกรรม ให้มีความเข้มแข็ง เป็นระบบ ยกขีดความสามารถในการแข่งขันของภาคการผลิตและบริการของประเทศ ซึ่งจะช่วยเพิ่มโอกาสในการแข่งขันของสินค้าและบริการของไทยในตลาดโลกด้วย
ทั้งนี้ ได้มีพิธีลงนามบันทึกความเข้าใจ จํานวน 2 ฉบับ ประกอบด้วย 1. เรื่อง "การพัฒนาศักยภาพด้านวิทยาศาสตร์ เทคโนโลยี และนวัตกรรม" ระหว่างสํานักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ สํานักงานพัฒนาวิทยาศาสตร์และเทคโนโลยีแห่งชาติ สภาอุตสาหกรรมแห่งประเทศไทย และ สํานักงานมาตรฐานผลิตภัณฑ์อุตสาหกรรม 2. เรื่อง "ความร่วมมือด้านการมาตรฐานและด้านมาตรวิทยา" ระหว่างสํานักงานปลัดกระทรวงกลาโหม สถาบันมาตรวิทยาแห่งชาติ และสํานักงานมาตรฐานผลิตภัณฑ์อุตสาหกรรม
รัฐบาลไทย-ข่าวทำเนียบรัฐบาล-กระทรวงวิทย์ฯ บันทึกเทปอาเศียรวาทราชสดุดี สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันพฤหัสบดีที่ 3 สิงหาคม 2560
กระทรวงวิทย์ฯ บันทึกเทปอาเศียรวาทราชสดุดี สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
บันทึกเทปอาเศียรวาทถวายพระพร สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560 ณ NBT
วันที่ 31 กรกฎาคม 2560 เวลา 13.00 น. ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมคณะผู้บริหาร และ ข้าราชการ ได้เดินทางเข้าร่วมบันทึกเทปอาเศียรวาทถวายพระพร สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560 ณ สถานีวิทยุโทรทัศน์กระจายเสียงแห่งประเทศไทย กรุงเทพฯ (NBT)
น้อมถวาย บังคม ก้มเกศา
ใต้ฝ่าละออง ธุลีพระบาท พระทรงศรี
สํานึกใน พระมหา ราชินี
ด้วยทรงมี พระเมตตา ข้าแผ่นดิน
พสกไทย ได้ไออุ่น พระโปรดเกล้า
เย็นทุกเหล่า เหมือนมหา ชลาสินธุ์
เสด็จเยี่ยม ผองไทย ในแผ่นดิน
ทั่วทุกถิ่น ทุกสถาน แดนกันดาร
ธ ทรงสร้าง โครงการ ศิลปาชีพ
เป็นประทีป ส่องสว่าง เกษมศานต์
ธ ทรงนํา วิทยาศาสตร์ สืบสานงาน
ให้เชี่ยวชาญ ทั้งความรู้ ภูมิปัญญา
วโรกาส สิบสองสิงหา มาบรรจบ
พระราชสมภพ ครบรอบ พระชันษา
ขออัญเชิญ ปวงเทพ ทั่วโลกา
เฉลิมพระชนม์ พรรษา ยิ่งยืนนาน
--------------------------------------------------
ด้วยเกล้าด้วยกระหม่อมขอเดชะ
ข้าพระพุทธเจ้า นางอรรชกา สีบุญเรือง
รัฐมนตรีว่าการกระทรวงวิทยาศาสตร์และเทคโนโลยี
พร้อมคณะผู้บริหาร ข้าราชการ และพนักงาน
กระทรวงวิทยาศาสตร์และเทคโนโลยี
รัฐบาลไทย-ข่าวทำเนียบรัฐบาล-มาตรการส่งเสริมการชำระเงินเพื่อซื้อสินค้าและบริการ และการนำส่งข้อมูลภาษีมูลค่าเพิ่ม ผ่านระบบอิเล็กทรอนิกส์
วันพุธที่ 19 ธันวาคม 2561
มาตรการส่งเสริมการชําระเงินเพื่อซื้อสินค้าและบริการ และการนําส่งข้อมูลภาษีมูลค่าเพิ่ม ผ่านระบบอิเล็กทรอนิกส์
คณะรัฐมนตรีได้มีมติเมื่อวันที่ 18 ธันวาคม 2561 เห็นชอบมาตรการส่งเสริมการชําระเงินเพื่อซื้อสินค้าและบริการ และการนําส่งข้อมูลภาษีมูลค่าเพิ่มผ่านระบบอิเล็กทรอนิกส์ (มาตรการฯ) ตามที่กระทรวงการคลังเสนอ
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า คณะรัฐมนตรีได้มีมติเมื่อวันที่ 18 ธันวาคม 2561 เห็นชอบมาตรการส่งเสริมการชําระเงินเพื่อซื้อสินค้าและบริการ และการนําส่งข้อมูลภาษีมูลค่าเพิ่มผ่านระบบอิเล็กทรอนิกส์ (มาตรการฯ) ตามที่กระทรวงการคลังเสนอ โดยมีสาระสําคัญสรุปได้ ดังนี้
มาตรการฯ กําหนดให้จ่ายเงินชดเชยแก่ผู้ชําระเงินที่ใช้บัตรเดบิตของตนเองทุกประเภทที่ออกในประเทศไทยและมีการใช้จ่ายในประเทศไทย (ไม่รวมถึงบัตรสวัสดิการแห่งรัฐ) ในการซื้อสินค้าและบริการที่มีภาษีมูลค่าเพิ่ม (ไม่รวมถึงสินค้าและบริการที่มีภาษีสรรพสามิต) ในช่วงวันที่ 1 – 15 กุมภาพันธ์ พ.ศ. 2562 กับผู้ประกอบการจดทะเบียนภาษีมูลค่าเพิ่มที่ใช้ระบบบันทึกการเก็บเงิน (Point of Sale: POS) ซึ่งสามารถแยกจํานวนภาษีมูลค่าเพิ่มร้อยละ 7 ออกจากราคาสินค้าและบริการได้ และจ่ายเงินชดเชยเป็นจํานวนเท่ากับร้อยละ 5 ทั้งนี้ จะจ่ายเงินชดเชยสูงสุดไม่เกิน 1,000 บาทต่อคน โดยจ่ายเข้าระบบพร้อมเพย์ที่ใช้เลขประจําตัวประชาชน โดยมีเงื่อนไขขั้นตอนการเข้าร่วมมาตรการฯ ดังนี้
1. ประชาชนผู้สนใจรับเงินชดเชยจากมาตรการฯ ต้องลงทะเบียนเข้าร่วมมาตรการฯ ในช่วงเวลา ช่องทาง และตามเงื่อนไขที่กําหนด
2. วันที่ 1 – 15 กุมภาพันธ์ พ.ศ. 2562 ผู้ที่มีคุณสมบัติครบถ้วนตามข้อ 2.1 ชําระเงินเพื่อซื้อสินค้าและบริการที่มีภาษีมูลค่าเพิ่ม (ไม่รวมถึงสินค้าและบริการที่มีภาษีสรรพสามิต) โดยใช้บัตรเดบิตของตนเองกับผู้ประกอบการร้านค้าที่ร่วมมาตรการฯ และมีคุณสมบัติครบถ้วนตามข้อ 2.2 มีสิทธิ์ได้รับเงินชดเชยจากมาตรการฯ
2.1 คุณสมบัติผู้ที่จะได้รับเงินชดเชย
2.1.1 มีบัตรเดบิตที่ออกในประเทศไทย โดยไม่รวมถึงบัตรสวัสดิการแห่งรัฐ
2.1.2 ลงทะเบียนเข้าร่วมมาตรการฯ ในช่วงเวลา ช่องทาง และตามเงื่อนไขที่กําหนด
2.1.3 สมัครใช้บริการพร้อมเพย์ โดยใช้เลขประจําตัวประชาชนเพื่อรับเงินชดเชย
2.2 คุณสมบัติผู้ประกอบการร้านค้า
2.2.1 เป็นผู้ประกอบการร้านค้าจดทะเบียนภาษีมูลค่าเพิ่ม
2.2.2 มีระบบ POS ที่ช่วยเก็บบันทึกการขาย รายละเอียดสินค้า คํานวณยอดขาย และพิมพ์ใบกํากับภาษี โดยเชื่อมต่อกับเครื่องรับชําระเงินอิเล็กทรอนิกส์ (EDC) ทั้งนี้ ผู้ประกอบการร้านค้าที่มีระบบ POS ต้องทําการปรับปรุงและทดสอบ เพื่อให้สามารถส่งข้อมูลภาษีมูลค่าเพิ่มทางอิเล็กทรอนิกส์ได้ เช่นเดียวกับระบบที่ใช้ภายใต้มาตรการชดเชยเงินให้แก่ผู้มีรายได้น้อยผ่านบัตรสวัสดิการแห่งรัฐโดยใช้ข้อมูลจากจํานวนภาษีมูลค่าเพิ่มที่ผู้มีบัตรสวัสดิการแห่งรัฐได้ชําระ
3. รัฐบาลจะจ่ายเงินชดเชยให้แก่ผู้ที่มีคุณสมบัติผ่านระบบพร้อมเพย์ที่ใช้เลขประจําตัวประชาชน ภายใน พฤศจิกายน พ.ศ. 2562
ทั้งนี้ มาตรการฯ มีวัตถุประสงค์หลักเพื่อส่งเสริมการใช้บัตรอิเล็กทรอนิกส์แทนการใช้เงินสด การผลักดันการพัฒนาโครงสร้างพื้นฐานที่รองรับการชําระเงินผ่านบัตรอิเล็กทรอนิกส์และการบูรณาการระบบภาษีอิเล็กทรอนิกส์ในส่วนการนําส่งรายงานการทําธุรกรรมทางการเงินและการนําส่งข้อมูลภาษีเมื่อมีการชําระเงินผ่านระบบอิเล็กทรอนิกส์ อันเป็นการสนับสนุนการดําเนินงานตาม National e-Payment Master Plan
สํานักนโยบายภาษี สํานักงานเศรษฐกิจการคลัง
โทร. 0 2273 9020 ต่อ 3513, 3514
รัฐบาลไทย-ข่าวทำเนียบรัฐบาล-ปลัดกอบชัยฯ เข้าเฝ้ารับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดงานกาชาด ประจำปี 2562
วันศุกร์ที่ 15 พฤศจิกายน 2562
ปลัดกอบชัยฯ เข้าเฝ้ารับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดงานกาชาด ประจําปี 2562
ปลัดกอบชัยฯ เข้าเฝ้ารับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดงานกาชาด ประจําปี 2562
วันนี้ (15 พฤศจิกายน 2562) เวลา 17.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ได้รับมอบหมายจากรัฐมนตรีว่าการกระทรวงอุตสาหกรรม เข้าเฝ้ารับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดงานกาชาด ประจําปี 2562 ซึ่งจัดขึ้นระหว่างวันที่ 15-24 พฤศจิกายน 2562 เวลา 10.30 - 22.00 น. ณ สวนลุมพินี เขตปทุมวัน กรุงเทพฯ เพื่อหารายได้บํารุงสภากาชาดไทย #กระทรวงอุตสาหกรรม #ปลัดกระทรวงอุตสาหกรรม #ปลัดกอบชัย #งานกาชาดปี62
รัฐบาลไทย-ข่าวทำเนียบรัฐบาล-ลวกช้อนส้อมก่อนใช้ ช่วยฆ่าเชื้อไวรัสโควิด-19 ได้หรือไม่ ??
วันอังคารที่ 24 มีนาคม 2563
ลวกช้อนส้อมก่อนใช้ ช่วยฆ่าเชื้อไวรัสโควิด-19 ได้หรือไม่ ??
ลวกช้อนส้อมก่อนใช้ ฆ่าไวรัสได้จริงหรือ?
Q: ลวกช้อนส้อมก่อนใช้ ช่วยฆ่าเชื้อไวรัสโควิด-19 ได้หรือไม่ ??
A: ปกติแล้วเชื้อไวรัสโคโรนา (โควิด-19) จะตายในน้ําอุณหภูมิที่สูงกว่า 70 องศาเซลเซียส เป็นเวลา 5 นาที หากน้ําที่ใช้ลวกช้อนส้อมไม่ร้อนเพียงพอ และใช้เวลาแช่ไม่นานพอ ก็ไม่สามารถฆ่าเชื้อไวรัสฯ ได้ อย่างไรก็ตามหากมีความกังวลใจ ควรใช้ช้อนส้อมของตัวเอง หรือล้างช้อนส้อมก่อนใช้ให้สะอาด
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมศูนย์บัญชาการติดตามสถานการณ์ ครั้งที่ 16/2559
วันศุกร์ที่ 11 พฤศจิกายน 2559
รมต.นร.สุวพันธุ์ฯ เป็นประธานการประชุมศูนย์บัญชาการติดตามสถานการณ์ ครั้งที่ 16/2559
ที่ประชุมมีมติเห็นชอบให้บริการจองคิวเพื่อถวายพระบรมศพฯ ผ่านระบบออนไลน์ ภายในสัปดาห์หน้า
วันนี้ (11 พฤศจิกายน 2559) เวลา 14.00 น. ณ ตึกสันติไมตรี (หลังใน) ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 16/2559
ภายหลังเลิกการประชุมเวลาประมาณ 17.00 น. รัฐมนตรีประจําสํานักนายกรัฐมนตรีได้แถลงข่าวสรุปผลการประชุม ดังนี้
ที่ประชุมได้รับทราบรายงานความคืบหน้าในการดําเนินงานของส่วนราชการต่าง ๆ ที่ได้ปฏิบัติหน้าที่ในการกํากับดูแลเพื่ออํานวยความสะดวกประชาชนที่เดินทางมาถวายสักการะพระบรมศพฯ ณ พระที่นั่งดุสิตมหาปราสาท ภายในพระบรมมหาราชวังซึ่งเป็นไปด้วยความเรียบร้อย ขณะเดียวกัน กรุงเทพมหานครได้ดําเนินการทยอยติดตั้งเต็นท์คาดว่าภายในเดือนพฤศจิกายน 2559 น่าจะแล้วเสร็จครบถ้วนเต็มรูปแบบทุกเต็นท์เพื่ออํานวยความสะดวกประชาชนได้ดียิ่งขึ้น
นอกจากนี้ ศตส. ได้กําชับให้ ขสมก. รับ-ส่ง ประชาชนโดยต่อเนื่องและเพิ่มจุดบริการที่ท่าราชวรดิษฐ์ พร้อมทั้งให้บริการถึงเวลา 23.00 น. และหากมีประชาชนตกค้างอยู่ก็ให้ ขสมก. ขยายงานบริการรับ - ส่ง ประชาชนถึงบ้านครบถ้วนทุกคนไม่มีการตกค้างแต่อย่างใด
พร้อมกันนี้ ศตส. ได้มอบหมายให้ กรมเจ้าท่า จัดเตรียมการบริการทางด้านขนส่งทางน้ําที่ท่าเรือวังหลัง ท่าเรือวัดระฆัง ท่าเรือพรานนก และท่าเรือสถานีรถไฟบางกอกน้อย (เดิม) ไว้บริการประชาชนเพิ่มเติมอีกด้วย
รัฐมนตรีประจําสํานักนายกรัฐมนตรี แถลงข่าวในตอนท้ายเพิ่มเติมอีกว่า ในสัปดาห์หน้าจะมีการให้บริการจองคิวผ่านระบบออนไลน์สําหรับประชาชนเพื่อถวายสักการะพระบรมศพฯ ณ พระที่นั่งดุสิตมหาปราสาท ทั้งนี้ เพื่อเป็นระบบเสริมนอกเหนือจากการอํานวยความสะดวกประชาชนในการเข้าแถวเพื่อจองคิวที่มีอยู่เดิม ซึ่งจะทําให้เกิดความคล่องตัวในการให้บริการประชาชนทั่วประเทศได้หลายช่องทางและมีความคล่องตัวมากขึ้น
*************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คุณแม่ที่ติดเชื้อไวรัสโควิด-19 การให้นมบุตร จะสามารถแพร่เชื้อให้บุตรได้หรือไม่ ??
วันเสาร์ที่ 28 มีนาคม 2563
คุณแม่ที่ติดเชื้อไวรัสโควิด-19 การให้นมบุตร จะสามารถแพร่เชื้อให้บุตรได้หรือไม่ ??
การให้นมบุตร จะมีการแพร่เชื้อให้บุตรหรือไม่ ??
Q : หากมารดาที่ติดเชื้อไวรัสโควิด-19 การให้นมบุตรจะเป็นการแพร่เชื้อหรือไม่ ??
A : ยังไม่มีรายงานวิจัยใดๆ ที่พบว่ามารดาที่ติดเชื้อไวรัสโควิด-19 จะสามารถแพร่เชื้อไวรัสฯ ผ่านนมสู่ลูกได้ แต่การดูแลบุตรอย่างใกล้ชิดอาจเป็นการเพิ่มความเสี่ยงต่อบุตรที่อาจได้รับเชื้อไวรัสฯ จากมารดาได้ จากการไอหรือจาม (เช่นเดียวกับการเป็นไข้หวัดใหญ่)
รัฐบาลไทย-ข่าวทำเนียบรัฐบาล-กระทรวงวิทย์ฯ จัดพิธีบำเพ็ญกุศลปัญญาสมวาร (50 วัน) เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
วันพุธที่ 7 ธันวาคม 2559
กระทรวงวิทย์ฯ จัดพิธีบําเพ็ญกุศลปัญญาสมวาร (50 วัน) เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
1 ธันวาคม 2559 / ตามที่สํานักพระราชวังมีประกาศ เรื่อง พระบาทสมเด็จพระปรมินทรมหาภูมิพล อดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร สวรรคต ลงเมื่อวันที่ 13 ตุลาคม 2559 ประกอบกับสํานักพระราชวังแจ้งหมายกําหนดการพระราชพิธีทรงบําเพ็
ในการนี้ ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี ประธานในพิธีบําเพ็ญกุศลปัญญาสมวาร (50 วัน) พระบาทสมเด็จพระปรมินทรมหาภูมิพลอดุลยเดช นําคณะผู้บริหาร ข้าราชการ พนักงานและเจ้าหน้าที่ ในสังกัดกระทรวงวิทยาศาสตร์ฯเข้าร่วมพิธีบําเพ็ญกุศลปัญญาสมวาร (50 วัน) เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช และร่วมแสดงความอาลัยและน้อมรําลึกในพระมหากรุณาธิคุณหาที่สุดมิได้ โดยนิมนต์พระสงฆ์จากวัดบวรนิเวศราชวรวิหารจํานวน 10 รูป เพื่อประกอบพิธีทางพระพุทธศาสนาสวดพระพุทธมนต์และถวายภัตตาหารเพลแด่พระสงฆ์ผู้สวดพระพุทธมนต์ ณ ห้องโถงชั้น 1 อาคารพระจอมเกล้า กระทรวงวิทยาศาสตร์และเทคโนโลยี
รัฐบาลไทย-ข่าวทำเนียบรัฐบาล-กระทรวงมหาดไทยเร่งบูรณาการข้อมูล แผนงาน และโครงการพัฒนาระบบโครงสร้างพื้นฐานของประเทศ เพื่อเป็นแผนหลักในการดำเนินการด้านการพัฒนาผังเมืองตามข้อสั่งการของนายกรัฐมนตรี
วันพฤหัสบดีที่ 2 กุมภาพันธ์ 2560
กระทรวงมหาดไทยเร่งบูรณาการข้อมูล แผนงาน และโครงการพัฒนาระบบโครงสร้างพื้นฐานของประเทศ เพื่อเป็นแผนหลักในการดําเนินการด้านการพัฒนาผังเมืองตามข้อสั่งการของนายกรัฐมนตรี
กระทรวงมหาดไทยเร่งบูรณาการข้อมูล แผนงาน และโครงการพัฒนาระบบโครงสร้างพื้นฐานของประเทศ เพื่อเป็นแผนหลักในการดําเนินการด้านการพัฒนาผังเมืองตามข้อสั่งการของนายกรัฐมนตรี
วันนี้ (2ก.พ.60)เวลา13.30น. ณ ห้องประชุม1กระทรวงมหาดไทยพลเอกอนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมคณะกรรมการเพื่อบูรณาการข้อมูล แผนงาน และโครงการพัฒนาระบบโครงสร้างพื้นฐานของประเทศ เพื่อเป็นแผนหลักในการดําเนินการด้านการผังเมือง ครั้งที่1/2560โดยมีผู้บริหารของกระทรวงมหาดไทย ผู้แทนหน่วยงานที่เกี่ยวข้องอาทิ กระทรวงคมนาคม กระทรวงเกษตรและสหกรณ์ กระทรวงพลังงาน กระทรวงทรัพยากรธรรมชาติและสิ่งแวดล้อม สํานักงานคณะกรรมการพัฒนาการเศรษฐกิจและสังคมแห่งชาติ และสํานักงานนโยบายและแผนการขนส่งและจราจร เข้าร่วมการประชุมฯ
โดยในการประชุมฯพลเอกอนุพงษ์ เผ่าจินดา รัฐมนตรีว่าการกระทรวงมหาดไทยกล่าวว่า การประชุมในวันนี้สืบเนื่องจากในคราวประชุมคณะรัฐมนตรี เมื่อวันที่23สิงหาคม2559นายกรัฐมนตรีได้มีบัญชาให้กระทรวงมหาดไทย เป็นหน่วยงานหลักร่วมกับหน่วยงานที่เกี่ยวข้องจัดทําแผนภาพซึ่งแสดงความเชื่อมโยงระบบโครงสร้างพื้นฐานของประเทศ เช่น ระบบราง ถนน ไฟฟ้า ประปา เพื่อเป็นแผนหลักในการดําเนินการด้านการพัฒนาผังเมืองของประเทศดังนั้น กระทรวงมหาดไทยจึงได้มีคําสั่งแต่งตั้งคณะกรรมการเพื่อบูรณาการข้อมูล แผนงานและโครงการพัฒนาระบบโครงสร้างพื้นฐาน เพื่อเป็นแผนหลักในการดําเนินการด้านผังเมือง โดยมีผู้แทนจากหน่วยงานต่างๆ ที่เกี่ยวข้องร่วมเป็นคณะกรรมการ มีรัฐมนตรีว่าการกระทรวงมหาดไทยเป็นประธาน และอธิบดีกรมโยธาธิการและผังเมือง เป็นกรรมการและเลขานุการซึ่งคณะกรรมการชุดนี้จะทําหน้าที่กําหนดแนวทางการบูรณาการข้อมูลแผนงานและโครงการพัฒนาระบบโครงสร้างพื้นฐานของประเทศ พิจารณา ตรวจสอบข้อมูล แผนงาน โครงการฯ รวมทั้งเสนอแนะแนวทางการวางแผนระยะยาวเพื่อบูรณาการการพัฒนาระบบโครงสร้างพื้นฐานและการผังเมืองให้สอดคล้องกัน
สําหรับแนวทางการดําเนินงานเพื่อเชื่อมโยงระบบโครงการสร้างพื้นฐานของประเทศ ได้มีการวางแผนงานที่จะต้องรวบรวมข้อมูลโครงสร้างพื้นฐานของทุกหน่วยงานที่เกี่ยวข้องก่อนเป็นลําดับแรก ซึ่งที่ผ่านมาการพัฒนาระบบโครงสร้างพื้นฐานและการผังเมืองของไทยมีหน่วยงานที่รับผิดชอบหลายหน่วยงานและมีความเกี่ยวพันกัน ดังนั้น จึงจําเป็นต้องมีการบูรณาการฐานข้อมูลโครงสร้างพื้นฐานและฐานข้อมูลเหล่านี้ร่วมกัน เพื่อนําข้อมูลที่ได้มาใช้ประโยชน์อย่างเป็นระบบโดยที่ประชุมได้มอบหมายให้หน่วยงานที่เกี่ยวข้องจัดส่งรายละเอียดของข้อมูลโครงสร้างพื้นฐานทุกประเภททั้งด้านคมนาคมขนส่ง ด้านแหล่งน้ํา ด้านโครงสร้างพื้นฐาน ด้านสื่อสาร และด้านผังเมืองที่ทุกหน่วยงานได้จัดทําไว้และอยู่ในความรับผิดชอบให้กรมโยธาธิการและผังเมือง ในฐานะของฝ่ายเลขานุการของคณะกรรมการฯนํามาบูรณาการ ทบทวน ปรับปรุงฐานข้อมูลอย่างครบถ้วนต่อไปและจะได้จัดทํารายงาน แผนภาพแสดงความเชื่อมโยงระบบโครงสร้างพื้นฐานของประเทศและข้อมูลระบบสารสนเทศภูมิศาสตร์ (GIS)ให้แล้วเสร็จภายในเดือนพฤษภาคมนี้.
ครั้งที่15/2560
รัฐบาลไทย-ข่าวทำเนียบรัฐบาล-กงสุลใหญ่ ณ นครเซี่ยงไฮ้ เข้าพบรองอธิบดี คณะกรรมการสาธารณสุข หารือเรื่องนโยบายและมาตรการด้านสาธารณสุขในช่วงผ่อนคลายมาตรการโควิด-19 [กระทรวงการต่างประเทศ]
วันอาทิตย์ที่ 21 มิถุนายน 2563
กงสุลใหญ่ ณ นครเซี่ยงไฮ้ เข้าพบรองอธิบดี คณะกรรมการสาธารณสุข หารือเรื่องนโยบายและมาตรการด้านสาธารณสุขในช่วงผ่อนคลายมาตรการโควิด-19 [กระทรวงการต่างประเทศ]
กงสุลใหญ่ ณ นครเซี่ยงไฮ้ เข้าพบรองอธิบดี คณะกรรมการสาธารณสุข หารือเรื่องนโยบายและมาตรการด้านสาธารณสุขในช่วงผ่อนคลายมาตรการโควิด-19
เมื่อวันที่ 11 มิถุนายน 2563 น.ส.ศศิริทธิ์ ตันกุลรัตน์ กงสุลใหญ่ ณ นครเซี่ยงไฮ้ พร้อมด้วยข้าราชการสถานกงสุลใหญ่ฯ เข้าพบนายฉิง จิ้ง รองอธิบดี คณะกรรมการสาธารณสุขเซี่ยงไฮ้ เพื่อหารือเรื่องนโยบายและมาตรการด้านสาธารณสุขในช่วงที่เริ่มผ่อนคลายมาตรการต่างๆ ในการรับมือกับการระบาดของโควิด-19
รองอธิบดีฉิงฯ แจ้งว่า สถานการณ์โควิด-19 ในนครเซี่ยงไฮ้ดีขึ้นมากแล้ว แต่รัฐบาลเซี่ยงไฮ้ก็ไม่ประมาท โดยเฉพาะการป้องกันการระบาดระลอกสอง และการคัดกรองผู้ที่เดินทางมาจากต่างประเทศ นอกจากนี้ รัฐบาลยังมีมาตรการด้านสาธารณสุขเพื่อเตรียมการรับมือกับโรคระบาดที่อาจอุบัติขึ้นได้อีกในอนาคต อาทิ จัดตั้งระบบเตือนภัยทางสาธารณสุขที่มีประสิทธิภาพ แม่นยํา ฉับพลัน การใช้เทคโนโลยีขั้นสูง เช่น Big Data, AI, cloud computing, blockchain และ 5G เพื่อพัฒนาระบบสาธารณสุข การสร้างเครือข่ายประสานงานระหว่างสถานพยาบาลกับศูนย์ควบคุมการแพร่ระบาด ตลอดจนการจัดตั้งห้องทดลองทางการแพทย์ และการฝึกอบรมบุคลากรทางการแพทย์ในเรื่องโรคระบาดและการรับมือกับสถานการณ์ฉุกเฉิน
นอกจากนี้ รัฐบาลเซี่ยงไฮ้ยังให้ความสําคัญกับการแพทย์แผนจีน โดยได้กําหนดเขตการรักษาโดยใช้แพทย์แผนจีนควบคู่กับการแพทย์แผนปัจจุบันใน 4 มุมเมือง อนึ่ง ที่ผ่านมา เซี่ยงไฮ้ใช้ยาแพทย์แผนจีนร่วมรักษาผู้ป่วยโควิด-19 ชาวจีนถึงร้อยละ 90 และได้ผลน่าพอใจ
สําหรับการให้บริการทางการแพทย์ของโรงพยาบาลและสถานพยาบาลต่างๆ นั้น เซี่ยงไฮ้ได้เริ่มใช้ระบบการให้คําปรึกษาทางการแพทย์ออนไลน์ตั้งแต่ช่วงเริ่มแรกของการแพร่ระบาดของโควิด-19 แล้ว และจะพัฒนาระบบนี้ต่อไป โดยปัจจุบันมีโรงพยาบาลทั้งของรัฐและเอกชนให้บริการออนไลน์ 30 แห่งแล้ว
ในโอกาสนี้ กงสุลใหญ่ฯ ได้แจ้งข้อมูลสถานการณ์โควิด-19 ในประเทศไทย ตลอดจนมาตรการด้านสาธารณสุขและมาตรการการป้องกันและควบคุมการแพร่ระบาดที่รัฐบาลได้ดําเนินการจนเกิดผลที่น่าพอใจ
สถานกงสุลใหญ่ ณ นครเซี่ยงไฮ้
19 มิถุนายน 2563